அருவியாடியுஞ் சுனைகுடைந்தும் அலவுற்று வருவேமுன் மலைவேங்கை நறுநிழலின் வள்ளிபோல்வீர் மனநடுங்க முலையிழந்து வந்துநின்றீர் யாவிரோவென முனியாதே மணமதுரையோ டரசுகேடுற வல்வினை வந்துருத்தகாலை /5/ கணவனையங் கிழந்துபோந்த கடுவினையேன் யானென்றாள் என்றலு மிறைஞ்சியஞ்சி யிணைவளைக்கை யெதிர்கூப்பி நின்ற வெல்லையுள் வானவரும் நெடுமாரி மலர்பொழிந்து குன்றவருங் கண்டுநிற்பக் கொழுநனொடு கொண்டுபோயினார்